## Unge i idrætten – det gode foreningsmiljø

Det er ikke uden grund, at nogle kalder os Foreningsdanmark. Mere end 2,5 mio. danskere er medlemmer af en idrætsforening under Danmarks Idrætsforbund (DIF), DGI eller Dansk Firmaidrætsforbund, og en stor del af dem er børn og unge. Men Idans undersøgelse af danskernes motions- og sporsvaner viser, at der fortsat er en tendens til, at unge har det med at melde sig ud af netop idrætsforeningen og i stedet løbe en tur eller løfte vægte i fitnesscentret.

I dette afsnit af Viden i spil med Idrættens Analyseinstitut skal vi sammen med Glen Nielsen, der er lektor på Institut for Idræt og Ernæring på Københavns Universitet, se nærmere på, hvordan man kan skabe idrætsmiljøer, som er tiltalende for de unge. Vi skal også høre om, hvilke kneb trænerne i foreningerne kan bruge, hvis de har et mål om at fortsat at være et populært valg, når det kommer til sport og motion.

## Arbejdsspørgsmål:

1. Redegør for i hvilken sammenhæng de unge dyrker sport og motion (se evt. tabel 1).
2. Har jeres egne motionsvaner ændret sig de seneste år? Overvej i den forbindelse, hvordan jeres eget (fra)valg af motion stemmer overens med de tendenser, som Glen Nielsen præsenterer.
3. Ifølge Glen Nielsen er udviklingen problematisk. Diskutér om I er enige.
4. Redegør for de tre oplevelser, som de unge skal have i deres idræt for, at det bliver ved med at være motiverende.
5. Kom med konkrete eksempler på eller forslag til, hvordan idrætsforeninger og trænere kan gøre det mere tiltalende at være medlem.
6. Undersøgelsen har kigget på holdidrætter. Overvej, om unge, der dyrker individuel idræt, motiveres af andre ting.

## Supplerende materiale:

Download Glen Nielsens [powerpoint med tabeller og figurer fra projektet ’Det gode idrætsmiljø for unge’](https://www.idan.dk/media/3yljlhcj/det-motiverende-idraetsmiljoe-for-unge-01-05-2023.pdf)

Se også [videopræsentationen, som formidler undersøgelsens resultater og perspektiver](https://drive.google.com/file/d/1I65PGqE9JN0sDmy7QDJV_Wo9fhnAZx30/view)

Download [notatet ’Danskernes aktivitetsvalg og organisering i 2020’.](https://www.idan.dk/udgivelser/danskernes-aktivitetsvalg-og-organisering-i-2020-notat-2-i-danskernes-motions-og-sportsvaner-2020/) Notatet rummer også de to tabeller, du finder nedenfor.

**Tabel 1: Organiseringsformer blandt børn og unge (pct.)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Total | Køn | | Alder | | | 2007 | 2011 | 2016 |
| Piger | Drenge | 7-9  år | 10-12  år | 13-15  år |
| Forening | 77 | 74 | 80 | 82 | 82 | 69 | 90 | 86 | 86 |
| Privat center[[1]](#footnote-1) | 22 | 27 | 16 | 16 | 18 | 30 | 14 | 9 | 22 |
| SFO/klub[[2]](#footnote-2) | 17 | 15 | 19 | 24 | 16 | 12 | 29 | 21 | 18 |
| På egen hånd[[3]](#footnote-3) | 67 | 65 | 69 | 66 | 66 | 68 | 63 | 46 | 47 |
| Andet  trænings-  fællesskab[[4]](#footnote-4) | 3 | 2 | 4 | 2 | 3 | 3 | - | - | - |
| Anden  Sammenhæng | 14 | 14 | 15 | 12 | 16 | 15 | 24 | 20 | 11 |

Tabellen viser andelen af børn og unges organisering af sports-/motionsaktiviteter i seks regi fordelt på køn, alder og undersøgelsesår (2020: n = 4.379).

Tabel 2: Organiseringsformer blandt voksne (pct.)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Total | Køn | | Alder | | | | | | | | 2007 | 2011 | 2016 |
| Mænd | Kvinder | 16-19 år | 20-29 år | 30-39 år | 40-49 år | 50-59 år | 60-69 år | 70-79 år | 80+ år |
| Forening | 33 | 36 | 30 | 46 | 34 | 30 | 33 | 30 | 32 | 39 | 24 | 41 | 41 | 39 |
| Privat | 31 | 27 | 34 | 48 | 46 | 35 | 32 | 29 | 21 | 22 | 12 | 18 | 20 | 25 |
| Arbejde/ uddannelse | 10 | 11 | 9 | 38 | 17 | 11 | 9 | 7 | 4 | 1 | 1 | 7 | 5 | 6 |
| Aftenskole | 2 | 1 | 3 | 5 | 2 | 1 | 1 | 2 | 3 | 4 | 3 | 5 | 3 | 2 |
| På egen hånd | 86 | 86 | 87 | 90 | 90 | 91 | 88 | 88 | 86 | 80 | 67 | 61 | 58 | 62 |
| Andet  træningsfællesskab | 7 | 9 | 5 | 12 | 10 | 10 | 8 | 6 | 4 | 2 | 3 | - | - | - |
| Anden  sammenhæng | 8 | 6 | 9 | 8 | 4 | 4 | 3 | 4 | 9 | 17 | 23 | - | - | - |

Tabellen viser danskernes organisering i sport og motion fordelt på køn, alder og årstal (2020: n = 6.917).

1. Private center (f.eks. fitnesscenter eller danseskole) [↑](#footnote-ref-1)
2. SFO/fritidsklub/ungdomsklub [↑](#footnote-ref-2)
3. På egen hånd, selvorganiseret (alene eller sammen med andre) [↑](#footnote-ref-3)
4. Andet træningsfællesskab (f.eks. organiseret gennem facebookgrupper) [↑](#footnote-ref-4)